钦定古今图书集成/明伦汇编/氏族典/第378卷 > 孔巢父
## 钦定古今图书集成/明伦汇编/氏族典/第378卷 > 孔巢父

按《唐书孔巢父传》：“巢父，字弱翁，孔子三十七世孙。少
力学，隐徂徕山。永王璘称兵，辟署幕府，不应。璘败，知
名。广德中，为左卫兵曹参军，三迁库部员外郎，出为
泾原行军司马，累拜湖南观察使。德宗狩奉天，擢给
事中陕华招讨使。未几，兼御史大夫，为魏博宣慰使。
李怀光据河中，帝复令巢父宣慰，罢其兵，以太子太”
保授之。怀光素服待命，巢父不止，众忿，方宣诏，乃噪
而合，害巢父。帝闻震悼，赠尚书左仆射，谥“忠。”